दिवाकर रावते, रामदास कदम आणि दीपक केसरकर

मंत्रिमंडळ विस्तारात राष्ट्रवादी काँग्रेसने अजित पवार, धनंजय मुंडे, जितेंद्र आव्हाड तर काँग्रेसने अशोक चव्हाण, अमित देशमुख, विश्वजित कदम यांच्यासारख्या प्रमुख चेहऱ्यांना पुन्हा मंत्रिपदाची संधी दिली. पण शिवसेनेच्या यादीवर एक नजर टाकल्यास मागच्या मंत्रिमंडळातील तीन मोठ्या चेहऱ्यांना पुन्हा संधी दिली नसल्याचं प्रकर्षाने दिसून येईल. 

कोणाची नावे गायब?

उद्धव ठाकरे यांच्या नव्या सरकारमध्ये शिवसेनेचे दिवाकर रावते, रामदास कदम, दीपक केसरकर आणि दीपक सावंत या माजी मंत्र्यांचा समावेश करण्यात आलेला नाही. 

1991-92 दरम्यान मुंबईचं महापौरपद भुषवलेल्या दिवाकर रावते यांचा समावेश शिवसेनेच्या ज्येष्ठ नेत्यांमध्ये होतो. दिवाकर रावते यांनी 1998-99 दरम्यान नारायण राणे यांच्या सरकारमध्ये महसूल मंत्री होते. 

विधान परिषदेतील गटनेते यांसारखी मोठी पदे त्यांनी भूषवली. 2014 ते 2019 दरम्यान देवेंद्र फडणवीस सरकारच्या काळात त्यांच्याकडे परिवहन खात्यासारखं मोठं मंत्रिपद होतं. पण शिवसेनेच्याच उद्धव ठाकरे सरकारमध्ये रावते यांना मंत्रिपदाला मुकावं लागले आहे. 

यातलं दुसरं मोठ... आणखी 4000 वर्णांसाठी लेख सुरू ठेवा:
ं नाव म्हणजे रामदास कदम. शिवसेनेचा आक्रमक चेहरा म्हणून ते ओळखले जातात. त्यांनी यापूर्वी विरोधी पक्षनेते तसंच पर्यावरण मंत्री म्हणून काम पाहिलेले आहे. पक्ष संघटनेत त्यांच्यावर नेतेपदाची जबाबदारी आहे. 

फडणवीस सरकारमध्ये मंत्री असताना कदम यांनी पक्षाची बाजू नेहमीच उचलून धरल्याचं दिसून येईल. पण असं असूनसुद्धा त्यांचा समावेश या विस्तारात झालेला नाही. 

रामदास कदम, दिवाकर रावते यांच्यासोबत आदित्य ठाकरे आणि उद्धव ठाकरे

या यादीतलं तिसरं नावसुद्धा विशेष उल्लेखनीय आहे. दीपक केसरकर. 2014 ला स्थापन झालेल्या सरकारमध्ये देवेंद्र फडणवीस यांनी मुख्यमंत्रीपदासोबतच गृहमंत्रीपद आपल्याकडे ठेवलं होतं. पण त्यांनी गृहराज्यमंत्रीपदाची जबाबदारी शिवसेनेच्या दीपक केसरकर यांच्याकडे दिली होती.

यासोबतच केसरकर यांच्याकडे अर्थ आणि नियोजन मंत्रालयाचीही जबाबदारी होती. 2009 मध्ये राष्ट्रवादी काँग्रेसकडून सावंतवाडी मतदारसंघातून निवडून आलेले केसरकर 2014 मध्ये शिवसेनेत दाखल झाले होते. 

त्यावेळी नारायण राणे यांच्याशी केसरकर यांनी घेतलेला पंगा सर्वांनाच आठवत असेल. त्यावेळी काँग्रेसमध्ये असलेल्या नारायण राणेंना कंटाळून शिवसेनेत प्रवेश करत असल्याचं केसरकर यांनी सांगितलं होतं. 2014 ला शिवसेनेच्या तिकीटावर केसरकर पुन्हा निवडून आले. 

नव्या सरकारमध्ये त्यांना मंत्रिपदसुद्धा मिळालं होतं. राणे भाजपमध्ये गेल्यानंतर त्यांना तगडं आव्हान म्हणून दीपक केसरकर यांना मंत्रिपदाचं बळ मिळेल, असा अंदाज होता. पण अखेर त्यांचंही नाव वगळण्यात आलं आहे. 

तसंच मागच्या सरकारमध्ये आरोग्यमंत्री असलेल्या डॉ. दीपक सावंत यांचासुद्धा विचार यावेळी करण्यात आलेला नाही. सावंत हे 2004 पासूनच शिवसेनेतर्फे विधानपरिषदेवर जात आहेत. ते मुंबईच्या पदवीधर मतदारसंघाचं प्रतिनिधित्व करतात. 

विधानपरिषदेतील नेत्यांना टाळलं

देवेंद्र फडणवीस यांच्या सरकारमध्ये मंत्री असलेल्या नेत्यांमध्ये सुभाष देसाई, रामदास कदम आणि दीपक सावंत हे नेते विधानपरिषदेतले होते. त्यामुळे विधानसभेत निवडून आलेल्या नेत्यांमध्ये थोडीफार अस्वस्थता होती. पण यावेळी शिवसेनेनं असं करणं टाळल्याचं ज्येष्ठ पत्रकार तसंच पुण्यनगरीच्या मुख्य संपादक राही भिडे सांगतात. 

सुभाष देसाई

भिडे सांगतात, "विधानपरिषदेतील नेते मंत्रिमंडळावर नको, असं मत शिवसेनेच्या बहुतांश नेत्यांचं होतं. सुभाष देसाई विधानपरिषदेवर आहेत. अनिल परब ठाकरे...